ภาวะตลาดหุ้นออสเตรเลีย S&P/ASX 200 ปิดร่วง 1.54% เหตุวิตกหนี้กรีซ
ดัชนี S&P/ASX 200 ตลาดหุ้นออสเตรเลียปิดตลาดวันนี้ร่วงลง เนื่องจากความกังวลเกี่ยวกับการเจรจาเรื่องหนี้กรีซที่ยังไม่มีความคืบหน้า แม้ว่ากรีซใกล้จะถึงเส้นตายในการชำระหนี้ในวันที่ 30 มิ.ย.นี้แล้วก็ตาม
26 มิ.ย. 2558

ผู้สื่อข่าวรายงานดัชนี S&amp;P/ASX 200 ตลาดหุ้นออสเตรเลียปิดตลาดวันนี้ร่วงลง เนื่องจากความกังวลเกี่ยวกับการเจรจาเรื่องหนี้กรีซที่ยังไม่มีความคืบหน้า แม้ว่ากรีซใกล้จะถึงเส้นตายในการชำระหนี้ในวันที่ 30 มิ.ย.นี้แล้วก็ตาม
ดัชนี S&amp;P/ASX 200 ร่วง 86.80 จุด หรือ 1.54% ปิดที่ 5,545.90 จุด ส่วนดัชนี ALL ORDINARIES ตลาดหุ้นออสเตรเลียปิดวันนี้ที่ 5,536.10 จุด ลดลง 83.80 จุด, -1.49%
หุ้นกลุ่มพลังงานร่วงลง โดยหุ้นเอจีแอล เอ็นเนอร์จี อ่อนตัว 32.5 เซนต์ ส่วนหุ้นเอพีเอ กรุ๊ป ร่วง 4.7%
ขณะที่หุ้นกลุ่มธนาคารปรับตัวลงเช่นกัน โดยหุ้นคอมมอนเวลท์ แบงก์ ปรับตัวลง 98 เซนต์ หุ้นเนชั่นแนล ออสเตรเลีย แบงก์ อ่อนตัว 44 เซนต์ และหุ้นเวสท์แพค บวก 47 เซนต์
 
 
อินโฟเควสท์ แปลและเรียบเรียง